ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
বিগত ৩৫ দিনে করোনায় নতুন করে আক্রান্তের থেকে আরোগ্যের সংখ্যা বেশি রয়েছে
গত ৫ সপ্তাহে সক্রিয় রোগীর সংখ্যা ক্রমশই হ্রাস পাচ্ছে
নয়াদিল্লী, ৭ নভেম্বর, ২০২০
ভারতে বিগত এক মাসেরও বেশি সময় ধরে প্রত্যেকদিনই নতুন করে আরোগ্যের সংখ্যা সংক্রমিত রোগীর সংখ্যার থেকে বেশি রয়েছে।
বিগত ২৪ ঘন্টায় নতুন করে করোনায় আক্রান্ত হয়েছেন ৫০ হাজার ৩৫৬ জন। অন্যদিকে সুস্থ হয়ে উঠেছেন ৫৩ হাজার ৯২০ জন। এই ধারাবাহিকতা বিগত ৫ সপ্তাহ ধরে বজায় রয়েছে। বর্তমানে করোনা সক্রিয় মামলায় হ্রাসের ক্ষেত্রে এই পরিসংখ্যান গুরুত্বপূর্ণ ভূমিকা পালন করেছে। এখন সক্রিয় রোগীর সংখ্যা দাঁড়িয়েছে ৫ লক্ষ ১৬ হাজারে।
বিগত ৫ সপ্তাহে নতুন করে আক্রান্ত হওয়ার সংখ্যা ক্রমশই কমছে। অক্টোবরের প্রথম সপ্তাহে যেখানে প্রত্যেকদিন গড়ে ৭৩ হাজার করে মানুষ করোনায় আক্রান্ত হতেন ,সেখানে এখন কমে গড়ে ৪৬ হাজার করে দাঁড়িয়েছে।
সক্রিয় রোগীর সংখ্যা আজ পর্যন্ত ৫ লক্ষ ১৬ হাজার ৬৩২ জন। দেশে সক্রিয় রোগীর হার ৬.১১ শতাংশ।
এই নিয়ে দেশে মোট আরোগ্য লাভ করেছেন ৭৮ লক্ষ ১৯ হাজার ৮৮৬ জন। দেশে করোনায় সুস্থতার হার ৯২.৪১ শতাংশ। বর্তমানে আরোগ্যের সংখ্যা এবং সক্রিয় রোগীর সংখ্যার মধ্যে পার্থক্য দাঁড়িয়েছে ৭৩ লক্ষ ৩ হাজার ২৫৪।
১০টি রাজ্য ও কেন্দ্রশাসিত অঞ্চলে নতুন করে আরোগ্যের হার ৭৯ শতাংশে পৌঁছেছে।
মহারাষ্ট্রে একদিনে আরোগ্যের সংখ্যা দাঁড়িয়েছে ১১ হাজার ৬০। এই নিয়ে সে রাজ্যে করোনা থেকে সুস্থ হয়ে উঠেছেন ১৫ লক্ষ ৬২ হাজার ৩৪২ জন। দেশের এই গতিপ্রকৃতির দিকে লক্ষ্য রাখলে দেখা যাবে ১৮টি রাজ্য ও কেন্দ্রশাসিত অঞ্চলে আরোগ্যের হার জাতীয় গড়ের থেকে বেশি।
১০টি রাজ্য ও কেন্দ্রশাসিত অঞ্চলে নতুন করে করোনা সংক্রমণের হার ৭৭ শতাংশ।
মহারাষ্ট্র ও কেরালাকে ছাড়িয়ে দিল্লীতে গত ২৪ ঘন্টায় নতুন করে করোনায় আক্রান্ত হয়েছেন ১৭ হাজার ১৭৮ জন। গতকাল কেরালায় ৭ হাজার ২ এবং মহারাষ্ট্রে ৬ হাজার ৮৭০ জন নতুন করে করোনায় আক্রান্ত হয়েছেন।
গত ২৪ ঘন্টায় দেশে করোনায় মৃত্যু হয়েছে ৫৭৭ জনের।
এক্ষেত্রে ১০টি রাজ্য ও কেন্দ্রশাসিত অঞ্চলে মৃত্যুর হার ৮৩ শতাংশের কাছাকাছি। মহারাষ্ট্রে ১৬১ জনের মৃত্যু হয়েছে। দিল্লীতে আরও ৬৪ এবং পশ্চিমবঙ্গে আরও ৫৫ জনের মৃত্যু হয়েছে।
CG/SS /NS
(
নারীওশিশুবিকাশমন্ত্রক
নারী শক্তি পুরস্কার ২০১৮-র জন্য মনোনয়ন জমা দেওয়ার শেষ তারিখ বাড়িয়ে ৩০ নভেম্বর করা হল
নয়াদিল্লি, ২৯ অক্টোবর, ২০১৮
কেন্দ্রীয় মহিলা ও শিশু কল্যাণ মন্ত্রক ২০১৮ সালের নারী শক্তি পুরস্কারের জন্য মনোনয়ন জমা দেওয়ার সময়সীমা আগামী ৩০শে নভেম্বর পর্যন্ত বাড়িয়েছে।
মহিলাদের ক্ষমতায়নের জন্য যেসব ভারতীয় মহিলা অবিরাম কাজ করে চলেছেন, তাঁদেরকে দেশের এই সর্বোচ্চ অসামরিক পুরস্কার প্রদানের মাধ্যমে সম্মান জানানো হয়। রাষ্ট্রপতি আন্তর্জাতিক নারী দিবসে মহিলাদের অর্থনৈতিক ও সামাজিক ক্ষমতায়নে অবদান রেখেছেন, এমন কৃতি মহিলাদের এই পুরস্কার প্রদান করবেন।
কেন্দ্রীয় মহিলা ও শিশু কল্যাণ মন্ত্রী শ্রীমতি মানেকা সঞ্জয় গান্ধী বলেছেন, পুরস্কারের জন্য মনোনয়ন জমা দেওয়ার শেষ তারিখ বাড়ানোর ফলে আরো বেশি সংখ্যক কৃতি মহিলা এই পুরস্কারের জন্য মনোনয়ন পেশ করার সুযোগ পাবেন। যেসব মহিলা সব গন্ডি অতিক্রম করে নতুন নতুন ক্ষেত্রে প্রবেশ করেছেন এবং সমাজে দীর্ঘস্হায়ি অবদান রেখেছেন, তাঁদেরকে মন্ত্রী মনোনয়ন জমা দেওয়ার আহ্বান জানান।
মনোনয়ন জমা দেওয়ার জন্য নথি পাঠানোর ঠিকানা- ডেপুটি সেক্রেটারি , মহিলা ও শিশু কল্যাণ মন্ত্রক, রুম নম্বর- ৬৩২, ষষ্ঠ তল, শাস্ত্রী ভবন, নয়াদিল্লী-১১০০০১।
CG/SC/NS/…
(Visitor Counter : 104
রাষ্ট্রপতিরসচিবালয়
রাষ্ট্রপতি ভবন আগামী ১৪ ডিসেম্বর ৪৬টি কেন্দ্রীয় বিশ্ববিদ্যালয়, উচ্চশিক্ষা প্রতিষ্ঠানের উপাচার্য, অধিকর্তাদের নিয়ে সম্মেলনের আয়োজন করেছে
নয়াদিল্লি, ১২ ডিসেম্বর, ২০১৯
রাষ্ট্রপতি ভবন আগামী ১৪ ডিসেম্বর ৪৬টি কেন্দ্রীয় বিশ্ববিদ্যালয়, উচ্চশিক্ষা প্রতিষ্ঠানের উপাচার্য, অধিকর্তাদের নিয়ে সম্মেলনের আয়োজন করেছে। রাষ্ট্রপতি শ্রী রামনাথ কোবিন্দ ১৫২টি কেন্দ্রীয় বিশ্ববিদ্যালয় এবং উচ্চশিক্ষা প্রতিষ্ঠানের পরিদর্শক হিসেবে নিয়মিত এ ধরণের বার্তালাপ করে থাকেন।
এই সম্মেলনে গবেষনা ক্ষেত্রে উন্নতি, ছাত্রছাত্রীদের মধ্যে উদ্ভাবনী এবং শিল্পোদ্যোগ ক্ষেত্রে উৎসাহদান, শিক্ষা ক্ষেত্রে উন্নতি সাধন, শিক্ষা প্রতিষ্ঠানের শূন্যস্হান পূরণে বিদেশী বিশ্ববিদ্যালয়ের সঙ্গে যোগসূত্র স্হাপন, প্রাক্তনীদের কার্যকলাপ বৃদ্ধি এবং নির্দিষ্ট সময়সীমার মধ্যে শিক্ষা ক্ষেত্রে পরিকাঠামোগত কাজ সম্পূর্ণ করার মতো বিষয়গুলি নিয়ে আলোচনা হবে।
৪৬টি উচ্চশিক্ষা প্রতিষ্ঠানের প্রধানরা ছাড়াও, সার ও রসায়ন, কৃষি ও কৃষক কল্যাণ, মানবসম্পদ উন্নয়ন, শিল্প বাণিজ্য এবং পেট্রোলিয়াম ও প্রাকৃতিক গ্যাস উৎপাদন দপ্তরের মন্ত্রীর ও সচিবরাও এই সম্মেলনে যোগ দেবেন। পাশাপাশি, এআইসিটিই-র চেয়ারম্যানও এই সম্মেলনে উপস্হিত থাকবেন।
SSS/SS/NS
(Visitor Counter : 47
সারওরসায়নমন্ত্রক
বৃহৎ ওষুধ নির্মাণ পার্ক এবং চিকিৎসা সরঞ্জাম তৈরির পার্কের জন্য শ্রী সদানন্দ গৌড়া প্রকল্পের সূচনা করে নির্দেশাবলী ঘোষণা করেছেন
নয়াদিল্লি, ২৭ জুলাই, ২০২০
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ ফার্মাসিউটিক্যাল দপ্তরের চারটি প্রকল্পের সূচনা করেছেন। দেশে প্রচুর পরিমাণে ওষুধ ও চিকিৎসা সরঞ্জাম তৈরির পার্ক গঠনে উৎসাহ দেওয়ার জন্য এই প্রকল্পগুলি সহায়ক হবে। অনুষ্ঠানে দপ্তরের প্রতিমন্ত্রী শ্রী মনসুখ মাণ্ডব্য, নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত, ফার্মাসিউটিক্যালস দপ্তরের সচিব ডঃ পি ডি বাঘেলা উপস্থিত ছিলেন।
এই অনুষ্ঠানে শ্রী গৌড়া জানিয়েছেন, প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের আহ্বানে সাড়া দিয়ে ওষুধ নির্মাণ ক্ষেত্রে এই উদ্যোগ নেওয়া হয়েছে। এর জন্য সরকার ওষুধ নির্মাণের দুটি পার্ক ও চিকিৎসা সরঞ্জাম তৈরির দুটি পার্ক গড়ে তোলার প্রস্তাবে অনুমোদন দিয়েছে। বিভিন্ন শিল্প সংস্থা ও রাজ্যগুলিকে এই প্রকল্পে যুক্ত হতে মন্ত্রী আহ্বান জানিয়েছেন।
তিনি বলেছেন, ভারত প্রায়শই বিশ্বের ওষুধের কেন্দ্র পরিচিত হয়। কোভিড-১৯ মহামারীর সময় এটি আবারও প্রমাণিত হয়েছে - দেশ জুড়ে লকডাউনের সময়েও ভারত থেকে জীবনদায়ী ওষুধ প্রচুর পরিমাণে বিদেশে রপ্তানি করা হয়েছে। তা সত্ত্বেও আমাদের দেশের অনেক ওষুধের কাঁচামাল আমদানি করতে হয়। এছাড়াও, মোট চিকিৎসা সরঞ্জামের ৮৬ শতাংশ বিদেশ থেকে আনতে হয়।
সরকারের এই প্রকল্পের মাধ্যমে গুরুত্বপূর্ণ ওষুধ ও চিকিৎসা সরঞ্জাম উৎপাদনের সুযোগ তৈরি হল। কেন্দ্রের এই প্রকল্পে রাজ্যগুলির থেকে বিপুল সাড়া মিলেছে। বিনিয়োগকে আকৃষ্ট করার জন্য সরকার বিভিন্ন পদক্ষেপ গ্রহণ করেছে। এই উদ্যোগের ফলে অত্যাধুনিক চিকিৎসা সরঞ্জাম তৈরির ক্ষেত্রে ভারত আত্মনির্ভর হয়ে উঠবে।
মন্ত্রকের এই সংক্রান্ত নির্দেশাবলী জানার জন্য নীচের লিঙ্কে ক্লিক করুনঃ-
https://pharmaceuticals.gov.in/schemes
(CG/CB/DM
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৭ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮০ কোটি ৮০ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৩০ হাজার ৭৯৯।
দেশে বর্তমানে করোনায় আক্রান্তের হার মোট আক্রান্তের ০.০৭ শতাংশ।
কোভিড মুক্তের হার বর্তমানে ৯৮.৭৩ শতাংশ।
গত ২৪ ঘণ্টায় সুস্থ হয়েছেন ৪ হাজার ৪৯১ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৫৪ হাজার ৫৪৬ জন।
সারা দেশে গত ২৪ ঘণ্টায় নতুন করে আক্রান্ত ২ হাজার ৫৩৯ জন।
দৈনিক সংক্রমণের হার ০.৩৫ শতাংশ।
সাপ্তাহিক সংক্রমণের হার ০.৪২ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ১২ লক্ষ।
গত ২৪ ঘণ্টায় ৭ লক্ষ ১৭ হাজার ৩৩০টি নমুনা পরীক্ষা হয়েছে।
CG/SS/SB
(
যুবওক্রীড়াবিষয়কমন্ত্রক
২০২১-এর খেলো ইন্ডিয়া বিশ্ববিদ্যালয় ক্রীড়া প্রতিযোগিতায় ভারত্তোলনে একটি জাতীয় রেকর্ড সহ মোট ২৬টি রেকর্ড তৈরি হয়েছে
নতুন দিল্লি, ২৮ এপ্রিল, ২০২২
খেলো ইন্ডিয়া বিশ্ববিদ্যালয় ক্রীড়া প্রতিযোগিতা ২০২১-এর প্রথম দিনে মহর্ষি দয়ানন্দ বিশ্ববিদ্যালয়ের কোমল কোহার প্রথম সোনা জিতেছিলেন । তিনি ৪৫ কেজি ওয়েট লিফ্টিং প্রতিযোগিতায় স্ন্যাচ, ক্লিন অ্যান্ড জার্ক ও কম্বাইন্ড বিভাগে সমস্ত রেকর্ড ভেঙেছেন । এবারে ৩ দিনের এই ক্রীড়া প্রতিযোগিতায় ২৬টি নতুন রেকর্ড তৈরি হয়েছে । এর মধ্যে একটি জাতীয় স্তরে রেকর্ড রয়েছে ।
প্রথম দিনে কোমলের প্রথম সোনা পাওয়ার সঙ্গে শেষদিনেও মহিলাদের আধিপত্য নজরে এসেছে । অ্যান ম্যারিয়া ভারত্তোলনের ক্লিন অ্যান্ড জার্ক-এ ১২৯ কেজি তুলে জাতীয় রেকর্ড করেছেন । এবছরে ন্যাশনাল চ্যাম্পিয়নশিপে মনপ্রীত কউর ১২৮ কেজি ওজন তুলেছিলেন । অ্যান ম্যারিয়া মার্চে অনুষ্ঠিত হওয়া জাতীয় ভারত্তোলন প্রতিযোগিতায় ২৩১ কেজি কম্বাইন্ড রেকর্ডও ভেঙেছেন । ম্যাঙ্গালোর বিশ্ববিদ্যালয়ের এই ছাত্রী স্ন্যাচ বিভাগে ১০১ কেজি ওজন তুলেছেন ।
ছাত্রীর সাফল্যে গর্বিত কোচ মীনাক্ষী সুন্দরেশ্বরণ জানান, অ্যান সারা পৃথিবীর শ্রেষ্ঠ ভারত্তোলকদের সঙ্গে প্রতিযোগিতায় নামতে প্রস্তুত । বিগত ৩ বছর ধরে ব্যাঙ্গালোরের সাই কেন্দ্রে তিনি অ্যানকে প্রশিক্ষণ দিয়েছেন ।
CG/CB/RAB
(Visitor Counter : 72
প্রধানমন্ত্রীরদপ্তর
স্বচ্ছ ভারত মিশন অভিযানে ‘মন কি বাত’-এর প্রভাব নিয়ে লেখা একটি নিবন্ধ শেয়ার করেছেন প্রধানমন্ত্রী
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী সুলভ আন্তর্জাতিক সামাজিক পরিষেবা সংস্থার প্রতিষ্ঠাতা ডঃ বিন্দেশ্বর পাঠকের লেখা একটি নিবন্ধ শেয়ার করেছেন। ডঃ পাঠক তাঁর ঐ নিবন্ধে স্বচ্ছ ভারত অভিযানকে জন-আন্দোলনে পরিণত করতে ‘মন কি বাত’ কিভাবে সাহায্য করেছে তা তুলে ধরেছেন।
প্রধানমন্ত্রীর দপ্তর থেকে ট্যুইটে বলা হয়েছে :
“#MannKiBaat : স্বচ্ছ ভারত অভিযানের সঙ্কল্পবাহক।”
PG/PM/DM/
(
সংস্কৃতিমন্ত্রক
আমফান দুর্গতদের মধ্যে ত্রাণ বন্টন ও মাথা গোঁজার ব্যবস্থা করে দেবার লক্ষে কাজে নেমেছেন রামকৃষ্ণ মিশনের সন্ন্যাসীরা
কোলকাতা, ২৮ মে, ২০২০
জীব সেবাই ঈশ্বর সেবা এই আপ্ত বাক্য স্মরণ করে আমফান দুর্গতদের মধ্যে ত্রাণ পৌঁছে দেবার লক্ষে কাজে নেমেছেন রামকৃষ্ণ মঠ ও রামকৃষ্ণ মিশনের সন্ন্যাসীরা। তাদের লক্ষ্য অন্তত পক্ষে ৪৫ হাজার মানুষের কাছে খাবার দাবার, ওষুধ পত্র পৌঁছে দেওয়া।
ত্রাণ ব্যবস্থার তদারককারী তুহিন মহারাজ প্রেস ইনফরমেশন ব্যুরো কে জানিয়েছেন রামকৃষ্ণ মিশনের ১৫ টি শাখার মাধ্যমে প্রত্যন্ত অঞ্চলে থাকা দুর্গতদের মধ্যে ত্রাণ বিলি করার কাজ চলেছে। উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, হাওড়া এবং কোলকাতার দুর্গম অঞ্চলে মিশনের মহারাজ এবং মিশনের সঙ্গে সংশ্লিষ্ট ব্যক্তিরা ত্রাণ নিয়ে পৌঁছেছেন। চেষ্টা করা হচ্ছে দুর্গতদের মধ্যে রান্না করা খাবার বিলি করার কিন্তু যেখানে সেটা সম্ভব হচ্ছেনা সেখানে শুকনো খাবারই তুলে দেওয়া হচ্ছে।
খাবার দাবার ছাড়াও ত্রেপল, ওষুধ পত্র ও দেওয়া হচ্ছে। যাদের মাথার ছাদ আমফানের দাপটে উড়ে গেছে তাদের সাময়িক আস্তানার ব্যবস্থাও করে দিচ্ছে মিশন।
১৮৯৭ সালে প্রতিষ্ঠিত হবার পর থেকেই সাইক্লোন, বন্যা, ভূমিকম্প ইত্যাদির মত প্রাকৃতিক বিপর্যয় এবং মনুষ্য সৃষ্ট দাঙ্গার মত দুর্যোগে ত্রাণ বিলি করে চলেছে রামকৃষ্ণ মিশন।
CG/SDG
(Visitor Counter : 18
সারওরসায়নমন্ত্রক
২১ এপ্রিল থেকে ১৬ মে পর্যন্ত সংস্থা ভিত্তিক রেমডেসিভির সরবরাহ পরিকল্পনা
নতুন দিল্লি, ০৮ মে, ২০২১
২১ এপ্রিল থেকে ১৬ মে পর্যন্ত সংস্থা ভিত্তিক রেমডেসিভির সরবরাহ পরিকল্পনার বিষয় রাজ্য/কেন্দ্রশাসিত অঞ্চলগুলিকে জানানো হয়েছে। বিপণন সংস্থাগুলির সঙ্গে পরামর্শ করে এই পরিকল্পনাটি তৈরি করা হয়েছে। সরবরাহ পরিকল্পনা অনুযায়ী সংস্থাগুলিকে সমস্ত রাজ্য/কেন্দ্রশাসিত অঞ্চলে সময় মতো রেমডেসিভির সরবরাহ নিশ্চিত করার জন্য নির্দেশ দেওয়া হয়েছে।
রাজ্য/কেন্দ্রশাসিত অঞ্চলগুলিকে রেমডেসিভির বরাদ্দের বিষয়ে গতকালই বিস্তারিত জানানো হয়।
এই তথ্য জানার জন্য ক্লিক করুন নিম্নলিখিত লিঙ্কে –
https://www.pib.gov.in/PressReleasePage.aspx?PRID=1716744
রেমডেসিভির সংস্থা ভিত্তিক সরবরাহ পরিকল্পনা
SC/SS/SKD/
(Visitor Counter : 148
বিজ্ঞানওপ্রযুক্তিমন্ত্রক
আইআইএসএফ-২০২০-তে প্রকাশিত 'সংকলন' এমনই একটি নথি যা এই বৃহৎ বিজ্ঞান উৎসবের প্রচেষ্টা ও ফলাফল গুলি প্রতিফলিত করে: ডক্টর শেখর সি মান্ডে, মহানির্দেশক, সিএসআইআর এবং সচিব, ডিএসআইআর
নতুন দিল্লি, ০৫ মার্চ, ২০২১
সিএসআইআর এবং ন্যাশনাল ইনস্টিটিউট অফ সায়েন্স টেকনোলজি অ্যান্ড ডেভেলপমেন্ট স্টাডিজ আজ নতুন দিল্লিতে 'সংকলন' নামে একটি বিজ্ঞান ভিত্তিক রিপোর্ট প্রকাশ করেছে। যাতে ভারত আন্তর্জাতিক বিজ্ঞান উৎসব-২০২০-র প্রতিপাদ্য বিষয় নিয়ে বিস্তারিত ভাবে আলোচনা করা হয়েছে। এর পাশাপাশি এদিন একটি পুস্তিকা প্রকাশ করা হয়েছে। 'সংকলন'-এর উদ্বোধন করে সিএসআইআর- এর মহানির্দেশক এবং ডিএসআইআর-এর সচিব ডক্টর শেখর সি মান্ডে বলেন, কোভিড জনিত অতিমারি পরিস্থিতিতে এই বিজ্ঞান উৎসব এতটা ফলদায়ক হবে ভাবা যায়নি। বিভিন্ন বিজ্ঞান ভিত্তিক সংস্থা গুলি থেকে প্রভূত সহায়তা পাওয়া গেছে। 'সংকলন' প্রকাশের মধ্যে দিয়ে এই বিজ্ঞান উৎসবের সামগ্রিক বিষয় গুলি উঠে এসেছে। যা একটি নথি হিসেবে কাজ করবে।
এবারের এই ভারত আন্তর্জাতিক বিজ্ঞান উৎসবে পাঁচটি বিষয়ে গিনেজ ওয়ার্ল্ড রেকর্ড- এ জায়গা করে নিয়েছে। যার মধ্যে রয়েছে সর্ববৃহৎ এই বিজ্ঞান উৎসবও।
সড়কপরিবহণওমহাসড়কমন্ত্রক
নববর্ষের প্রথমদিন থেকেই ফাস্টট্যাগ ব্যবস্থা কার্যকর করা বাধ্যতামূলক হচ্ছে; হাইব্রিড লেনগুলিতে ১৫ ফেব্রুয়ারি পর্যন্ত যাতায়াতের অনুমতি থাকবে
নয়াদিল্লি, ৩১ ডিসেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রক ২০২১-এর ১ জানুয়ারি থেকেই ফাস্টট্যাগ ব্যবস্থা কার্যকর করা বাধ্যতামূলক করেছে। ২০১৭-র ১ ডিসেম্বরের পূর্বে বিক্রি হওয়া 'এম' ও 'এন' শ্রেণীর সমস্ত যানবাহনের ক্ষেত্রে এই ফাস্টট্যাগ ব্যবস্থা বাধ্যতামূলক করা হচ্ছে। 'এম' শ্রেণীর যানবাহনের মধ্যে পড়ে অন্তত চারচাকার যানগুলি এবং যেগুলি যাত্রী পরিবহণে ব্যবহার করা হয়। 'এন' শ্রেণীর মোটরগাড়িগুলির মধ্যে রয়েছে চারচাকার যান কিন্তু যেগুলি পণ্য পরিবহণ করে। এমনকি, এই ধরনের যানগুলি পণ্য পরিবহণের পাশাপাশি যাত্রীও পরিবহণ করে থাকে। তাই এই সমস্ত যানবাহনের ক্ষেত্রেই ফাস্টট্যাগ ১ জানুয়ারি থেকে কার্যকর করা সিদ্ধান্ত হয়েছে। এই প্রেক্ষিতে মন্ত্রকের পক্ষ থেকে সুস্পষ্টভাবে জানানো হয়েছে কেন্দ্রীয় মোটরগাড়ি আইন আগের মতোই কার্যকর থাকছে।
অবশ্য, জাতীয় মহাসড়কে হাইব্রিড লেনের ফি প্লাজাগুলিতে যাতায়াত বাবদ মাশুল ফাস্টট্যাগ ব্যবস্থার মাধ্যমেই নগদ দিয়ে আগামী ১৫ ফেব্রুয়ারি পর্যন্ত মেটানো যেতে পারে। এছাড়াও, ফি প্লাজাগুলির ফাস্টট্যাগ লেনে কেবল ফাস্টট্যাগ ব্যবস্থার মাধ্যমেই যাতায়াতের মাশুল মেটানো যাবে।
মন্ত্রকের পক্ষ থেকে আরও জানানো হয়েছে ২০২১-এর ১ জানুয়ারি থেকেই ফি প্লাজাগুলিতে ১০০ শতাংশ ই-টোল সংগ্রহ ব্যবস্থা কার্যকর করার সিদ্ধান্ত নেওয়া হয়েছে। কেন্দ্রীয় মোটরগাড়ি আইনের সংশোধন মোতাবেক এই সিদ্ধান্ত।
স্বাস্থ্যওপরিবারকল্যাণমন্ত্রক
ভারতের খাদ্য সুরক্ষা গুণমান কর্তৃপক্ষ  আয়োজিত 'ইট রাইট চ্যালেঞ্জ ওরিয়েন্টেশন' কর্মশালায় ডিজিটাল মাধ্যমে ডঃ হর্ষ বর্ধনের ভাষণ
নয়াদিল্লি, ১৯ আগস্ট, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ অনলাইনে ভারতের খাদ্য সুরক্ষা ও গুণমান কর্তৃপক্ষ  আয়োজিত 'ইট রাইট চ্যালেঞ্জ ওরিয়েন্টেশন' কর্মশালায় ডিজিটাল মাধ্যমে বক্তব্য রাখেন। এই কর্মশালায় সভাপতিত্বও করেন তিনি। কেন্দ্রীয় মন্ত্রী এদিন এফএসএসএআই-এর 'ইট রাইট ইন্ডিয়া' হ্যান্ডবুক এবং eatrightindia.gov.in ওয়েবসাইটটির উদ্বোধন করেন। অনুষ্ঠানে উপস্থিত ছিলেন কেন্দ্রীয় স্বাস্থ্য ও পরিবারকল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
স্বাস্থ্য ও পরিবারকল্যাণ মন্ত্রকের তত্ত্বাবধানে এফএসএসএআই-এর উদ্যোগে শুরু হওয়া 'ইট রাইট ইন্ডিয়া' আন্দোলন নিরাপদ স্বাস্থ্যকর এবং সুস্থায়ী পুষ্টিকর খাদ্যাভ্যাস সম্পর্কে জনগণের মধ্যে সচেতনতা তৈরি করেছে। এই লক্ষ্যে পৌঁছনোর জন্য এবং কর্মসূচিটিকে গণ-আন্দোলনের রূপ দিতে এফএসএসএআই সম্প্রতি খাদ্য সুরক্ষা এবং উপভোক্তাদের মধ্যে সচেতনতা বৃদ্ধির লক্ষ্যে ১৯৭টি জেলা ও শহরে একটি 'ইট রাইট চ্যালেঞ্জ' বার্ষিক প্রতিযোগিতার আয়োজন করেছে। এ দিন খাদ্য সুরক্ষা কমিশনার এবং জেলা আধিকারিক যেমন জেলাশাসক ও শহরাঞ্চলগুলির মনোনীত কর্মকর্তারাও অনলাইন এই কর্মশালায় যোগ দেন।
অনুষ্ঠানে ডঃ হর্ষ বর্ধন বলেন, খাবার কেবলমাত্র ক্ষুধা মেটানো বা রুচি পূরণের জন্যই নয়, এর সঙ্গে স্বাস্থ্য ও পুষ্টির সম্পর্কও জড়িয়ে রয়েছে। এদিন অনুষ্ঠানে উপস্থিত ১৯৭টি শহর ও জেলাশাসকদের উদ্দেশ্যে তিনি অভিযানের প্রয়োজনীয়তার কথা তুলে ধরেন। কেন্দ্রীয় মন্ত্রী বলেন, ভারতের ১৩৫ কোটি মানুষের মধ্যে ১৯ কোটি ৬০ লক্ষ মানুষ দীর্ঘস্থায়ী ক্ষুধার শিকার। আর অন্যদিকে, ১৮ কোটি মানুষ স্থুলতার শিকার। দেশে ৪ কোটি ৭০ লক্ষ শিশু শারীরিক বৃদ্ধিজনিত সমস্যায় জর্জরিত। ৫০ কোটি মানুষের পুষ্টির ঘাটতি রয়েছে। ১০ কোটি মানুষ খাদ্যজনিত রোগে ভুগছেন। এই সমস্যা প্রতিরোধ করে খাদ্য ও পুষ্টির বিষয়ে সচেতনতা প্রসারে সকলকে অগ্রাধিকার দেওয়া প্রয়োজন বলেও তিনি জানান।
২০২২ সালে স্বাধীনতার ৭৫ বছর পূর্তিতে নতুন ভারত গড়ার প্রধানমন্ত্রীর প্রতিশ্রুতির বিষয়ে সবাইকে স্মরণ করিয়ে দিয়ে কেন্দ্রীয় স্বাস্থ্যমন্ত্রী বলেন, দেশকে রোগমুক্ত করতে প্রধানমন্ত্রী ২০১৪ সালের ২ অক্টোবর স্বচ্ছ ভারত অভিযান শুরু করেছিলেন। এছাড়াও, জল জীবন মিশনের মাধ্যমে বিশুদ্ধ পানীয় জল সরবরাহ করে দেশের জলবাহিত রোগ প্রতিরোধে সাধারণ মানুষকে সহায়তা প্রদান, উজ্জ্বলা যোজনায় ধোঁয়া থেকে মহিলাদের রক্ষা করতে ও ফুসফুসজনিত রোগ নির্মূলে স্বচ্ছ জ্বালানির ব্যবস্থা করা হয়েছে। ২০২২ সালের মধ্যে প্রধানমন্ত্রীর নতুন ভারত গঠনের প্রয়াসকে আরও এগিয়ে নিয়ে যেতে হবে বলেও তিনি মন্তব্য করেন। এ প্রসঙ্গে কেন্দ্রীয় স্বাস্থ্যমন্ত্রী আয়ুষ্মান ভারত প্রকল্পের কথাও তুলে ধরেন। ডঃ হর্ষ বর্ধন বলেন, অসুস্থতার বিরুদ্ধে লড়াইয়ে স্বাস্থ্যকর পুষ্টিযুক্ত খাবার গুরুত্বপূর্ণ ভূমিকা পালন করে থাকে। পুষ্টির মাধ্যমে শরীরে রোগ প্রতিরোধ ক্ষমতা গড়ে ওঠে। কোভিড-১৯-এর সময়ে পুষ্টিজনিত খাবারের গুরুত্ব অপরিসীম।
অনুষ্ঠানে কেন্দ্রীয় প্রতিমন্ত্রী শ্রী অশ্বিনী কুমার চৌবে মানুষের খাদ্যাভ্যাসের বিষয়ে বক্তব্য রাখেন। এফএসএসএআই-এর চেয়ারপার্সন শ্রীমতী রীতা টেউটিয়া ও সংস্থার সিইও শ্রী অরুণ সিঙ্ঘল অনুষ্ঠানে ডিজিটাল মাধ্যমে বক্তব্য রাখেন।
(CG/SS/DM
প্রধানমন্ত্রীরদপ্তর
প্রধানমন্ত্রী বুদ্ধ পূর্ণিমা উপলক্ষ্যে ভগবান বুদ্ধের নীতিগুলিকে স্মরণ করেছেন
নয়াদিল্লি, ১৬ মে, ২০২২
প্রধানমন্ত্রী শ্রী নরেন্দ্র মোদী বুদ্ধ পূর্ণিমা উপলক্ষ্যে ভগবান বুদ্ধের নীতিগুলিকে স্মরণ করেছেন এবং তাঁর সেই নীতিগুলি বাস্তবায়নের জন্য অঙ্গীকারবদ্ধ হয়েছেন।
এক ট্যুইট বার্তায় প্রধানমন্ত্রী বলেছেন, “বুদ্ধ পূর্ণিমা উপলক্ষ্যে ভগবান বুদ্ধের নীতিগুলিকে আমরা স্মরণ করি এবং সেগুলি বাস্তবায়নের জন্য আমাদের অঙ্গীকার আবারও ব্যক্ত করছি। ভগবান বুদ্ধের ভাবনা পৃথিবীকে আরও শান্তিপূর্ণ সৌহার্দ্যপূর্ণ ও স্থিতিশীল করে তুলবে”।
CG/CB/SB
(
প্রতিরক্ষামন্ত্রক
সীমান্ত এলাকাগুলিতে সকল আবহাওয়ার উপযোগী সড়ক নির্মাণ প্রসঙ্গে বিবৃতি রাজ্যসভায়
নয়াদিল্লি, ২৫ জুলাই, ২০২২
দেশের সীমান্ত এলাকাগুলিতে সকল আবহাওয়ার উপযোগী সড়ক নির্মাণ সম্পর্কিত এক প্রশ্নের লিখিত জবাবে কেন্দ্রীয় প্রতিরক্ষা প্রতিমন্ত্রী শ্রী অজয় ভাট জানান যে ভারত-চিন সীমান্ত এলাকায় গত পাঁচ বছরে ১৫৪৭৭ কোটি ৬ লক্ষ টাকা ব্যয়ে সড়ক নির্মিত হয়েছে ২০৮৮.৫৭ কিলোমিটার। অন্যদিকে, ভারত-পাকিস্তান সীমান্ত অঞ্চলে ৪২৪২ কোটি ৩৮ লক্ষ টাকা ব্যয়ে নির্মিত হয়েছে ১৩৩৬.০৯ কিলোমিটার দীর্ঘ সড়ক। ভারত-মায়ানমার সীমান্ত অঞ্চলে ১৫১.১৫ কিলোমিটার দীর্ঘ সড়ক নির্মিত হয়েছে ৮৮২ কোটি ৫২ লক্ষ টাকায়। অন্যদিকে, ১৬৫ কোটি ৪৫ লক্ষ টাকা ব্যয়ে ১৯.২৫ কিলোমিটার দীর্ঘ সীমান্ত সড়ক নির্মিত হয়েছে ভারত-বাংলাদেশ বরাবর। অর্থাৎ, গত পাঁচ বছরে মোট ২০৭৬৭ কোটি ৪১ লক্ষ টাকা ব্যয়ে সকল আবহাওয়ার উপযোগী সীমান্ত সড়ক নির্মাণ করা হয়েছে ৩৫৯৫.০৬ কিলোমিটার।
(PG/SKD/DM
প্রধানমন্ত্রীরদপ্তর
গ্লাসগো’তে অনুষ্ঠিত কপ – ২৬ শিখর সম্মেলনে ‘অ্যাকশন অ্যান্ড সলিডারিটি – দ্য ক্রিটিকাল ডিকেড’ কর্মসূচিতে প্রধানমন্ত্রীর ভাষণ
নয়াদিল্লি, ০১ নভেম্বর, ২০২১
সুধী,
অভিযোজনের মতো গুরুত্বপূর্ণ একটি বিষয়ে বক্তব্য রাখার সুযোগ করে দেওয়ার জন্য আমার বন্ধু বরিস’কে অনেক ধন্যবাদ।
আন্তর্জাতিক স্তরে জলবায়ু সংক্রান্ত বিতর্কে অভিযোজনের মতো গুরুত্বপূর্ণ বিষয়টি ততটা আলোচিত হয়নি, যতটা সমস্যার নিরসন নিয়ে আলোচনা হয়েছে। বিকাশশীল রাষ্ট্রগুলি এক্ষেত্রে যথাযথ ন্যায়বিচার পায়নি। অথচ, এই দেশগুলি জলবায়ু পরিবর্তনের কারণে অত্যন্ত প্রভাবিত।
ভারত সহ উচ্চ বিকাশশীল দেশগুলির কৃষকদের জন্য জলবায়ু পরিবর্তন আজ বড় সঙ্কট এনে দিয়েছে। চাষবাসের ধরন বদলেছে, অসময়ে বৃষ্টি ও বন্যা হচ্ছে, ঘন ঘন ঝড়ের মতো সমস্যা দেখা দিয়েছে। জলবায়ু পরিবর্তনের মতো সমস্যার সমাধান করতে পানীয় জলের উৎস থেকে শুরু করে স্বল্প মূল্যে আবাসন – প্রতিটি জিনিসই সমান গুরুত্বপূর্ণ।
সুধী,
এই প্রেক্ষিতে আমি তিনটি বিষয় তুলে ধরতে চাই। প্রথম, আমরা আমাদের উন্নয়নের নীতি ও প্রকল্পে অভিযোজনকে গুরুত্বপূর্ণ উপাদান হিসাবে বিবেচনা করি। সকলের জন্য নলবাহিত জলের সংযোগ, স্বচ্ছ ভারত মিশন এবং পরিবেশ-বান্ধব রান্নার গ্যাস – উজ্জ্বলা যোজনার মাধ্যমে আমাদের দরিদ্র নাগরিকরা যেমন উপকৃত হয়েছেন, একই সঙ্গে তাঁদের জীবনযাত্রার মানোন্নয়ন ঘটেছে। দ্বিতীয়ত, বিভিন্ন চিরায়ত সম্প্রদায়ের প্রকৃতির সঙ্গে সহাবস্থানের বিষয়ে যথেষ্ট জ্ঞান রয়েছে।
আমাদের অভিযোজন নীতিতে এই পরম্পরাগত পদ্ধতিগুলির বিষয়ে যথাযথ গুরুত্ব দেওয়া প্রয়োজন। জ্ঞানের এই ধারাকে আমাদের বিদ্যালয়ের পাঠক্রমে অন্তর্ভুক্ত করতে হবে, যাতে নতুন প্রজন্ম এ বিষয় সম্পর্কে সম্যক ধারণা পেতে পারে। স্থানীয় পরিস্থিতি অনুযায়ী, জীবনযাত্রার ধারাকে অনুসরণ করা অভিযোজনের একটি গুরুত্বপূর্ণ স্তম্ভ হিসাবে বিবেচনা করা যেতে পারে। তৃতীয়ত, অভিযোজনের বিষয়টি আঞ্চলিক হতে পারে। কিন্তু, পিছিয়ে পড়া দেশগুলির জন্য এক্ষেত্রে আন্তর্জাতিক স্তরে সমর্থনের প্রয়োজন।
স্থানীয় স্তরে অভিযোজনের জন্য আন্তর্জাতিক স্তরে সমর্থন – এই ভাবনায় ভারত কোয়ালিশন ডিজাস্টার রেজিলিয়েন্ট ইনফ্রাস্ট্রাকচার  – এর উদ্যোগ গ্রহণ করেছে। আমি সব রাষ্ট্রকে এই উদ্যোগে সামিল হতে অনুরোধ জানাই।
ধন্যবাদ।
PG/CB/SB
(Visitor Counter : 46
তথ্যওসম্প্রচারমন্ত্রক
লেহ –তে প্রথম হিমালয়ান চলচ্চিত্র উৎসবের সমাপ্তি অনুষ্ঠানে তথ্য ও সম্প্রচার সচিবের অংশগ্রহণ
নতুনদিল্লি, ২৮শে সেপ্টেম্বর, ২০২১
তথ্য ও সম্প্রচার সচিব শ্রী অপূর্ব চন্দ্র ৫ দিন ব্যাপী প্রথম হিমালয়ান চলচ্চিত্র উৎসবের সমাপ্তি অনুষ্ঠানে অংশগ্রহণ করেছেন। লাদাখের লেহ –তে সিন্ধু সংস্কৃতি কেন্দ্রে আয়োজিত এই উৎসব ভারতের ৭৫তম স্বাধীনতা দিবস উপলক্ষ্যে আয়োজিত আজাদি কা অমৃত মহোৎসবের অঙ্গ।
শ্রী চন্দ্র বলেন, উৎকর্ষ , সৃজনশীলতা এবং বিনোদনের একটি যথাযথ মঞ্চ চলচ্চিত্র উৎসব। যার মাধ্যমে স্থানীয় চলচ্চিত্র নির্মাতারা তাদের কাহিনী বৃহৎ শ্রোতা দর্শকের কাছে পৌঁছে দিতে পারেন। লাদাখ তার অনন্য ভৌগলিক অবস্থানের জন্য চলচ্চিত্র পরিচালকদের কাছে আকর্ষণীয় স্থান। সচিব, লাদাখের তরুণ চলচ্চিত্র পরিচালকদের কাজের প্রশংসা করে বলেন, এই সব পরিচালকরা স্বল্প সময়ের মধ্যে বিখ্যাত চলচ্চিত্র পরিচালকদের সংস্পর্শে এসে আরো অভিজ্ঞতা সঞ্চয় করেছেন। এর আগে শ্রী চন্দ্র হিমালয় অঞ্চলের স্বাধীনতা সংগ্রামী এবং “বেস্ট অফ ইন্ডিয়ান সিনেমা ” শীর্ষক দুটি প্রদর্শনী ঘুরে দেখেন। লাদাখ ও জম্মু-কাশ্মীর অঞ্চলের রিজিওনাল আউটরিচ ব্যুরো এই প্রদর্শনী দুটির আয়োজন করে।
CG/CB/SFS
(Visitor Counter : 166
প্রধানমন্ত্রীরদপ্তর
‘মন কি বাত’ নিয়ে জাপানি দূতাবাসের বার্তার জবাব দিয়েছেন প্রধানমন্ত্রী
নয়াদিল্লি, ৩ মে, ২০২৩
ভারতে জাপানি দূতাবাস ‘মন কি বাত’-এর শততম পর্ব নিয়ে ট্যুইট করেছে। শুভেচ্ছা জানিয়ে দূতাবাস ‘মন কি বাত : আ সোশ্যাল রেভোলিউশন অন রেডিও’ নামে বইটির মুখবন্ধে প্রয়াত জাপানি প্রধানমন্ত্রী শিনজো আবে-র বার্তা তুলে ধরেছে।
দূতাবাস ‘মন কি বাত’-এর ৮৯তম পর্বেরও উল্লেখ করেছে যেখানে প্রধানমন্ত্রী মোদী জাপানি শিল্পী যাঁরা এশিয়ার দেশগুলিতে মহাভারত এবং রামায়ণ মঞ্চস্থ করেন তাঁদের উল্লেখ করে ভারত-জাপান সাংস্কৃতিক মৈত্রীর প্রশংসা করেছেন।
ট্যুইটের জবাবে প্রধানমন্ত্রী শ্রী নরেন্দ্র মোদী ট্যুইট করে বলেছেন :
“আপনাদের শুভেচ্ছার জন্য এবং আমার বন্ধু প্রয়াত শ্রী শিনজো আবে-কে স্মরণ করার জন্য ধন্যবাদ।”
PG/AP/DM/
(
শিল্পওবাণিজ্যমন্ত্রক
রত্ন এবং গয়না শিল্পের বিকাশে কলকাতায় আগামি এপ্রিলের মধ্যে সার্বজনীন সুবিধা কেন্দ্র, উপকৃত হবেন ১ লক্ষ কারিগর
নয়াদিল্লি, ৪ ফেব্রুয়ারি, ২০২০
কলকাতার বউবাজারে গত বৃহস্পতিবার  কমন ফেসিলিটি সেন্টারের নির্মাণ উপলক্ষে বিশেষ এক অনুষ্ঠানের আয়োজন করা হয়। অনুষ্ঠানে উপস্থিত ছিলেন কেন্দ্রীয় বাণিজ্য ও শিল্প মন্ত্রকের অর্থনৈতিক উপদেষ্টা রূপা দত্ত, রত্ন ও অলঙ্কার রপ্তানি উৎসাহদান পর্ষদের চেয়ারম্যান শ্রী প্রমোদ আগরওয়াল, বাণিজ্য ও শিল্প মন্ত্রকের বরিষ্ঠ আধিকারিক এবং স্বর্ণ শিল্প বাঁচাও কমিটির সদস্যরা।
বহুবাজারে এই কমন ফেসিলিটি সেন্টার গড়ে উঠলে রত্ন ও অলঙ্কার শিল্পের সঙ্গে যুক্ত অলঙ্কার প্রস্তুতকারী প্রায় ১ লক্ষ শিল্পী উপকৃত হবেন। এর পাশাপাশি, উচ্চ গুণমানসম্পন্ন রত্ন ও অলঙ্কার তৈরি করাও সম্ভব হবে। এই কমন ফেসিলিটি সেন্টার থেকে শিল্পীরা নতুন প্রযুক্তির সাহায্যে রত্ন ও অলঙ্কার কাটা শিখতে পারবেন। এর ফলে, বহুবাজার এবং তার সংলগ্ন এলাকায় রত্নালঙ্কার শিল্পের সঙ্গে যুক্ত কর্মীরা উপকৃত হবেন।
কেন্দ্রীয় শিল্প ও বাণিজ্য মন্ত্রকের অধীন রত্ন ও গয়না শিল্পের সঙ্গে যুক্ত ক্ষুদ্র ও মাঝারি সংস্থাগুলির দক্ষতা ও ক্ষমতা বৃদ্ধির জন্য মন্ত্রক বিভিন্ন উদ্যোগ গ্রহণ করেছে। মন্ত্রক এই ক্ষেত্রে বাণিজ্য-বান্ধব নীতি গ্রহণ ছাড়াও রত্ন ও অলঙ্কার শিল্পের বিকাশে সিএফসি-র মাধ্যমে পরিকাঠামো গড়ে তুলবে। এর পাশাপাশি, জেম অ্যান্ড জুয়েলারি এক্সপোর্ট প্রোমোশন কাউন্সিল স্থানীয় ব্যবসায়ী সংগঠনকে সঙ্গে এই শিল্পের সঙ্গে যুক্ত কর্মীদের সাহায্যের জন্য এগিয়ে এসেছে। পর্ষদ ইতিমধ্যেই গুজরাটের হীরে শিল্পক্ষেত্রের জন্য আমরেলি, পালানপুর, ভিসনগড় এবং জুনাগড়ে সিএফসি গড়ে তুলেছে। কমন ফেসিলিটি সেন্টার তৈরি করেছে। অলঙ্কারের জন্য কোয়েম্বাতুরে কমন ফেসিলিটি সেন্টার তৈরি করা হচ্ছে। আশা করা হচ্ছে, চলতি বছরের মার্চ মাসে এর নির্মাণ কাজ সম্পন্ন হবে।
কেন্দ্রীয় শিল্প ও বাণিজ্য মন্ত্রকের অর্থনৈতিক উপদেষ্টা শ্রীমতী রূপা দত্ত জানান, বর্তমানে রত্নালঙ্কার রপ্তানির পরিমাণ বার্ষিক চার হাজার কোটি টাকা। ২০২৫ সালে এই রপ্তানির পরিমাণ বছরে ৭৫ হাজার কোটি টাকা পৌঁছনোর লক্ষ্যমাত্রা নেওয়া হয়েছে। বর্তমানে এই ক্ষেত্রে ৫০ লক্ষ সাধারণ মানুষের কর্মসংস্থান হচ্ছে বলেও তিনি জানান। আগামীদিনে কেন্দ্রীয় শিল্প ও বাণিজ্য মন্ত্রক এই শিল্পের বিকাশে বিশেষ লক্ষ্য নিয়েছে।
কলকাতায় অলঙ্কার শিল্পের জন্য কমন ফেসিলিটি সেন্টার তৈরি হলে স্থানীয় হাতে তৈরি অলঙ্কার ক্ষেত্র উপকৃত হবে। আশা করা যাচ্ছে, চলতি বছরের এপ্রিল মাস থেকেই কলকাতায় এই কমন ফেসিলিটি সেন্টারের কাজ শুরু হবে।
CG/SS/DM
(Visitor Counter : 18
প্রধানমন্ত্রীরদপ্তর
নাগাল্যান্ডে উন্নত জৈব সামগ্রী উৎপাদন সত্যিই আনন্দের : প্রধানমন্ত্রী
নতুন দিল্লি, ১২ জুন, ২০২৩
প্রধানমন্ত্রী শ্রী নরেন্দ্র মোদী বলেছেন, নাগাল্যান্ডের যে উন্নত জৈব সামগ্রী উৎপাদন হচ্ছে, তা প্রকৃতি ও সংস্কৃতির মধ্যে সমন্বয়ের পরিচায়ক।
রাজ্যসভার সাংসদ শ্রীমতী এস ফাংগনন কোনইয়াকের ট্যুইটের জবাবে প্রধানমন্ত্রী তাঁর ট্যুইটে বলেন;
“নাগাল্যান্ডের উন্নত জৈব সামগ্রী উৎপাদন সত্যিই আনন্দের বিষয়। এটি প্রকৃতি ও সংস্কৃতির মধ্যে সমন্বয়ের পরিচায়ক।”
(CG/PM/AS